open-index/open-wikipedia-markdown huggingface dataset:
செம்மார்புக் கிளி

**செம்மார்புக் கிளி** (Red-breasted parakeet)(*Psittacula alexandri*) என்ற சிற்றினம் *சிடாகுல* பேரினத்தில் மிகவும் பரவலாகக் காணப்படும் சிற்றினங்களில் ஒன்றாகும். இது புவியியல் மாறுபாடுகளை அதிகமாகக் கொண்ட சிற்றினமாகும்.

## விளக்கம்
செம்மார்புக் கிளியின் மார்பில் காணப்படும் பெரிய சிவப்புத் திட்டினால் இதனை எளிதில் அடையாளம் காண முடியும். **மீசைக் கிளி** என்பது இதனுடைய துணையினங்களைப் பொறுத்து வழங்கப்படும் மாற்றுப் பெயராகும். பெரும்பாலான துணையினங்கள் இந்தோனேசியாவில் உள்ள சிறிய தீவுகள் அல்லது தீவுக்கூட்டங்களில் மட்டுமே காணப்படுகின்றன. இதனுடைய ஒரு துணையினம் அந்தமான் தீவுகளில் காணப்படுகிறது. மேலும் ஒரு துணையினம் தென்கிழக்காசியக் கண்டத்தில் காணப்படுகிறது. தெற்காசியாவின் வடகிழக்கு பகுதியான இமயமலை அடிவாரத்திலும் இவை காணப்படுகின்றன. காட்டுப் பறவை வர்த்தகத்தால் சில தீவு இனங்கள் அச்சுறுத்தப்பட்டுள்ளன. சாவகம் தீவில் நியமன சிற்றினம் அழிவை அண்மித்துள்ளது.

இந்த சிற்றினத்தின் காட்டு வாழிட உயிரிகள் தற்போது மும்பை போன்ற நகரங்களில் தங்கள் வாழ்வை வாழக் கற்றுக்கொண்டுள்ளன. இந்தியாவில் சென்னை மற்றும் பெங்களூரு போன்ற பிற நகரங்களில் சிறிய எண்ணிக்கையில் இவை உள்ளன.

## வகைப்பாட்டியல்
வலது|thumb| பெண், வங்காளதேசம்
செம்மார்புக் கிளிகள் 1758-ல் சுவீடன் இயற்கை ஆர்வலர் கரோலஸ் லின்னேயஸால் ''சிசுடமா நேச்சரேவின்'' பத்தாவது பதிப்பில் விவரிக்கப்பட்டுள்ளது. *சிட்டாகசு* பேரினத்தில் வைக்கப்பட்டு *சிட்டாகசு அலெக்சாண்ட்ரி* என்ற இருசொல் பெயரை உருவாக்கினார். இதன் வாழிடமானது சாவகம் தீவு ஆகும். 1800ஆம் ஆண்டில் பிரான்சு இயற்கை ஆர்வலர் ஜார்ஜஸ் குவியரால் அறிமுகப்படுத்தப்பட்ட *சிட்டாகுலா* பேரினத்தில் செம்மார்புக் கிளி தற்போது வைக்கப்பட்டுள்ளது. பேரினப் பெயர் "கிளி" என்பதற்கான லத்தீன் வார்த்தையான *சிட்டாகசு* என்பதற்குக் கிளி என்ற பொருளாகும். *அலெக்சாண்ட்ரி* என்ற குறிப்பிட்ட பெயர் பேரரசர் அலெக்சாந்தர் என்பவரின் நினைவாக இடப்பட்டது.

எட்டு துணையினங்கள் அங்கீகரிக்கப்பட்டுள்ளன: அவை:

* *சி. அ. பேசியாட்டா* (முல்லர், 1776) - வட இந்தியா முதல் தெற்கு சீனா வரை மற்றும் இந்தோசீனா
* *சி. அ.* *அபோட்தி* (ஓபர்ஹோல்சர், 1919) - அந்தமான் தீவுகள்
* *சி. அ. காலா* (ஓபர்ஹோல்சர், 1912) - சிமியூலு (வடக்கு சுமத்ராவின் மேற்கு)
* *சி. அ..மேஜர்* (ரிச்மண்ட், 1902) - லாசியா மற்றும் பாபி தீவுகள் (வடக்கு சுமத்ராவின் மேற்கு)
* *சி. அ. பெரியோன்கா* (ஓபெர்ஹோல்செர், 1912) – நியாஸ் (வடக்கு சுமத்ராவின் மேற்கு)
* *சி. அ.* *அலெக்ஸாண்ட்ரி* (லின்னேயஸ், 1758) - ஜாவா, பாலி மற்றும் தெற்கு போர்னியோ
* *சி. அ. தாம்மெர்மணி* சாசென் & கிளாசு, 1932 – கரிமுன்ஜாவா தீவுகள் (மத்திய ஜாவாவின் வடக்கு)
* *சி. அ.* *கான்ஜெனானென்சிசு* ஹோஜெர்வெர்ப், 1962 – காங்கேயன் தீவுகள் (பாலியின் வடக்கு)

## மேற்கோள்கள்

## வெளி இணைப்புகள்
* ஓரியண்டல் பறவை படங்கள்: ''சிவப்பு மார்பகக் கிளி''  (தேர்ந்தெடுக்கப்பட்ட புகைப்படங்கள்)

பகுப்பு:வடகிழக்கு இந்தியப் பறவைகள்
பகுப்பு:வங்காளதேசப் பறவைகள்
செமெர்கெத்

**செமெர்கெத்** (**Semerkhet**) பண்டைய எகிப்தை ஆண்ட துவக்க கால அரச மரபின் முதல் வம்சதின் 7-வது மன்னர் ஆவார். இவர் கிமு 30-ஆம் நூற்றாண்டின் துவக்கத்தில் பண்டைய எகிப்தை எட்டரை ஆண்டுகள் ஆட்சி செய்தார். இவரது ஆட்சிக் காலத்தில் எகிப்து பெரிய அளவில் இயற்கை பேரிடர்களை சந்தித்து. பலெர்மோ கல் மற்றும் துரின் மன்னர்கள் பட்டியலில் மன்னர் செமெர்கெத்தின் பெயர் இடம் பெற்றுள்ளது.  இவரது கல்லறை உம் எல்-காப்பில் **U** எனுமிடத்தில் உள்ளது. இவருக்குப் பின்னர் எகிப்தை மன்னர் குவா ஆட்சி செய்தார். 

    

## படக்காட்சிகள்


File:Calcite dish. From Royal Tomb "U" , Semerkhet, at Abydos, Egypt. 1st Dynasty. The Petrie Museum of Egyptian Archaeology, London.jpg|ம்ன்னர் செமெர்கெத் கல்லறையில் கிடைத்த  சுண்ணாம்புக் கல் தட்டு
File:Semerkhet.jpg|மன்னர் செமெர்கெத் பெயர் பொறித்த மட்பாண்டம்
File:Semerkhet 2.jpg| மன்னர் செமெர்கெத்தின் பெயர் பொறித்த களிமண் ஜாடி
File:Semerkhet label.jpg|செமெர்கெத்தின் பெயர் பொறித்த உடைந்த பளிங்கு  பாத்திரம் 
File:Semerkhet stele.jpg|கல்லறையின் செமெர்கத் சிலை

## இதனையும் காண்க
* எகிப்திய மன்னர்களின் பட்டியல்
* வரலாற்றுக்கு முந்தைய எகிப்து
* எகிப்தின் துவக்க கால அரச மரபுகள்
* எகிப்தின் முதல் வம்சம்
* பண்டைய எகிப்திய அரசமரபுகள் 
*உம் எல்-காப்

## மேற்கோள்கள்

## வெளி இணைப்புகள்

* Francesco Raffaele: Semerkhet - nisut-bity Iry

பகுப்பு:பண்டைய எகிப்து

பகுப்பு:எகிப்திய மன்னர்கள்
பகுப்பு:எகிப்தின் முதல் வம்சம்
லோங் பங்கா வானூர்தி நிலையம்

**லோங் பங்கா வானூர்தி நிலையம்** ; (ஆங்கிலம்: *Long Banga Airport*; மலாய்: *Lapangan Long Banga*) என்பது மலேசியா, சரவாக் மாநிலத்தின் மருடி மாவட்டம், தெலாங் ஊசான் மாவட்டத்தில், லோங் பாங்கா கிராமத்தில் உள்ள ஒரு வானூர்தி நிலையம் ஆகும்.

இந்த வானூர்தி நிலையம் 1965 வரை ஒரு சிறிய புல்வெளி விமான ஓடுதளமாக இருந்தது. இந்தோனேசியா - மலேசியா மோதல் *(Indonesia-Malaysia Confrontation)* ஏற்பட்ட போது பிரித்தானிய இராணுவத்தால், விமான ஓடுதளம் மேம்படுத்தப்பட்டது.

மாநிலத் தலைநகர் கூச்சிங்கின் வட கிழக்கே 589 கி.மீ. (366 மைல்) தொலைவில் அமைந்துள்ளது.

## பொது

"லோங் பங்கா" எனும் பெயர் லோங் பங்கா கிராமத்தின் அருகிலுள்ள ஒரு சிறிய நதியில் இருந்து உருவானது.

இந்தோனேசியா கலிமந்தான் *(Indonesian Kalimantan);* மலேசியா சரவாக்கிற்கும் இடையே உள்ள அனைத்துலக எல்லைக்கு மிக அருகில் உள்ள பத்து காலோங் *(Batu Kallong)* எனும் இடத்தில் இந்த வானூர்தி நிலையம் அமைந்துள்ளது. இந்தப் பகுதி பாராம் ஆற்றின் (Baram River) மேல் பகுதியில் உள்ளது.

### சேவை

## மேற்கோள்கள்

## வெளி இணைப்புகள்
* https://www.malaysiaairports.com.my/about-us/corporate-profile/our-airports @ * மலேசிய வானவூர்தி நிலையங்கள் நிறுவனம்

## மேலும் காண்க
* சிறு தொலைவு வானூர்தி நிலையம்
* லோங் அக்கா வானூர்தி நிலையம்
* லோங் பங்கா வானூர்தி நிலையம்
* லோங் லேலாங் வானூர்தி நிலையம்
* லோங் செரிடான் வானூர்தி நிலையம்

பகுப்பு:சரவாக்
பகுப்பு:மலேசிய வானூர்தி நிலையங்கள்
நெக்பெத்

**நெக்பெத்** (**Nekhbet**) வரலாற்றுக்கு முந்தைய எகிப்தின் (கிமு 3200–3100) பெண் கடவுள்களில் இவரும் ஆவார். மற்றவர் கீழ் எகிப்தின் பெண் காவல் தெய்வம்  வத்செத் ஆவார். இவ்விருவரையும் சேர்த்து எகிப்திய தொன்மவியலில் இரு பெண்கள் என அழைப்பர். 

கழுகு உருவத்துடன் அகன்ற சிறகுகளுடன் கூடிய நெக்பெத் பெண் கடவுளை நெக்பெப் நகரம் மற்றும் மேல் எகிப்தின் காவல் தெய்வம் எனக்கருதப்பட்டவர். எகிப்தின் முதல் வம்ச மன்னர் நார்மெர்  மேல் எகிப்து மற்றும் கீழ் எகிப்தையும் ஒன்றிணைத்து பண்டைய எகிப்தை ஆட்சி செய்த காலத்தில்  வத்செத் மற்றும் *நெக்பெத்* பெண் கடவுள்கள் எகிப்தின் காவல் தெய்வங்களாக விளங்கினர்.

## தொன்மவியல்

 

துவக்க கால எகிப்தில் நெக்ஹெப் அல்லது எல்-காப் நகரத்தில் நெக்பெத் பெண் தெய்வத்தின் கோயில் இருந்நது. இதனருகில் நெக்கென் நகரம் இருந்தது.

படவெழுத்துகளில் நெக்பெத் கடவுளை குறிக்க கழுகு சித்திரம் அல்லது சிற்பத்தில் குறிப்பர்.

நெக்பெத் பெண் கடவுள் தனது சிறகுகளால் அரச சின்னத்தை மூடிக் காப்பார். 
## இதனையும் காண்க
* வத்செத்
* இரு பெண்கள்
* பண்டைய எகிப்தியக் கடவுள்கள்
## மேற்கோள்கள்

## மேலும் படிக்க
* Hans Bonnet: *Nechbet.* In: *Lexikon der ägyptischen Religionsgeschichte.* Nikol, Hamburg 2000, , S. 507f.
* Wolfgang Helck, Eberhard Otto: *Nechbet.* In: *Kleines Lexikon der Ägyptologie.* Harrassowitz, Wiesbaden 1999, , S. 199.
* Alexandra von Lieven: *Grundriss des Laufes der Sterne – Das sogenannte Nutbuch.* The Carsten Niebuhr Institute of Ancient Eastern Studies (u.&nbsp;a.), Kopenhagen 2007, .
* Alexandra von Lieven: *Der Himmel über Esna – Eine Fallstudie zur religiösen Astronomie in Ägypten am Beispiel der kosmologischen Decken- und Architravinschriften im Tempel von Esna.* Harrassowitz, Wiesbaden 2000, .
* Marcelle Werbrouck, *Fouilles de El Kab II.* 1940, S. 46ff.

பகுப்பு:எகிப்தியப் பெண் கடவுள்கள்
பகுப்பு:பண்டைய எகிப்து
பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
கூன் (செய்யுள் உறுப்பு)

செய்யுளில் வரும் அடிகளில் சில கூனன் போல் கூன் விழுந்து வரும். தொல்காப்பியம் இந்தச் செய்யுள் உறுப்புக்கு இலக்கணம் கூறுகிறது. தனி அசையோ, தனிச் சீரோ பாடலில் தனி அடியாக நிற்பது **கூன்** என்னும் **கூனடி**.
:
## தொல்காப்பியம்
ஈரடியோ, மூவடியோ கொண்ட வஞ்சிப்பாவில் நேரசையோ, நிரையசையோ கூனடியாக வரும்.  ஆசிரியப்பாவில் தனிச்சீர் கூனடியாக வரும். 
 
:இதில் ‘அவரே’ என்பது கூனடி.
:
யாப்பருங்கலம், யாப்பருங்கலக் காரிகை போன்ற யாப்பிலக்கண நூல்கள் இதனை வேறுபடுத்திக் காட்டவில்லை.

## மேற்கோள்

பகுப்பு:யாப்பிலக்கணம்
லோங் செரிடான் வானூர்தி நிலையம்

**லோங் செரிடான் வானூர்தி நிலையம்** ; (ஆங்கிலம்: *Long Seridan Airport*; மலாய்: *Lapangan Long Seridan*) என்பது மலேசியா, சரவாக் மாநிலத்தின் மருடி பிரிவு, லோங் செரிடான் கிராமத்தில் உள்ள ஒரு வானூர்தி நிலையம் ஆகும்.

சரவாக் மாநிலத்தின் தலைநகர் கூச்சிங்கிற்கு வட கிழக்கே 590 கி.மீ. (367 மைல்) தொலைவில் அமைந்துள்ளது. லோங் செரிடான் வானூர்தி நிலையத்தின் ஓடுபாதை 1963-ஆம் ஆண்டில் கூர்கா பொறியாளர்களால் கட்டப்பட்டது.

## பொது

கெலாபிட் கிராமம், அதைச் சுற்றியுள்ள அனைத்து குடியிருப்புகளுக்கும் மையமாக உள்ளது. உள்ளூர் மக்கள் தங்கள் பிள்ளைகளின் கல்வி மற்றும் மருத்துவ உதவிகளுக்காக இந்தக் கிராமத்திற்கு வருகிறார்கள்.

லோங் செரிடான் வானூர்தி நிலையம் கெலாபிட் கிராமத்திற்கும், பாராம் ஆற்றுக்கும் இடையில் உள்ளது. வானூர்தி நிலையத்தின் ஓடுபாதை, பாராம் ஆற்றில் இருந்து 60 மீட்டர் தொலைவில் தான் உள்ளது.

லோங் செரிடான் வானூர்தி நிலையம் 1963-ஆம் ஆண்டில் கூர்கா பொறியாளர்களால் கட்டப்பட்டது. காலப்போக்கில் கனமழை மற்றும் வெள்ளம் காரணமாக வானூர்தி நிலையத்தை மேம்படுத்த பயன்படுத்த வேண்டியிருந்தது.

### சேவை

## மேற்கோள்கள்

## வெளி இணைப்புகள்
* *Short Take-Off and Landing Airports (STOL) @ * மலேசிய வானவூர்தி நிலையங்கள் நிறுவனம்

## மேலும் காண்க
* சிறு தொலைவு வானூர்தி நிலையம்
* லோங் அக்கா வானூர்தி நிலையம்
* லோங் பங்கா வானூர்தி நிலையம்
* லோங் லேலாங் வானூர்தி நிலையம்
* லோங் செரிடான் வானூர்தி நிலையம்

பகுப்பு:சரவாக்
பகுப்பு:மலேசிய வானூர்தி நிலையங்கள்
ஒடிசா தவளை

**ஒடிசா தவளை** (*Orissa frog*)(*பெஜர்வாரியா ஒரிசாயென்சிசு*) என்பது கிழக்கு இந்தியாவில் ஒடிசா மாநிலத்தில் காணப்படும் தவளை சிற்றினமாகும். இருப்பினும், இதேபோன்ற தவளைகள் தென்மேற்கு தாய்லாந்தில் கண்டறியப்பட்டுள்ளன. மேலும் *பெஜெர்வர்யா ஒரிசாயென்சிசு* ஒடிசாவிலிருந்து மியான்மர் வழியாகத் தாய்லாந்து வரை ஒரே சிற்றினமாக அல்லது சிக்கலான சிற்றினமாக இருக்கலாம்.

*பெஜர்வாரியா* *ஒரிசாயென்சிசு* பொதுவாக இந்தியாவில் ஒடிசாவில் பரவலாகக் காணப்படுகிறது. இது கடல் மட்டத்திலிருந்து 100 முதல் 500 மீ உயரத்தில் பதிவு செய்யப்பட்டுள்ளது. இவை பொதுவாகப் புல்வெளிகள் மற்றும் விவசாய பகுதிகளுடன் தொடர்புடையது. இதனுடைய இனப்பெருக்கம் அல்லது இளம் உயிரிகள் குறித்துக் குறைவான தகவல்கள் கிடைத்துள்ளன.

## மேற்கோள்கள்

பகுப்பு:தவளைகள்
பெஜர்வாரியா புல்லா

***பெஜர்வாரியா புல்லா*** (*Fejervarya pulla*) என்பது டைகுரோகுளோசிடே குடும்பத்தில் உள்ள ஒரு தவளை சிற்றினமாகும். இது மலேசியாவில் மட்டும் காணப்படும் அகணிய உயிரி. இது பினாங்கு மலையில் மட்டுமே காணப்படுவதாக அறியப்பட்டுள்ளது. *பெஜர்வாரியா* பதிலாக *ஹோப்லோபாட்ராசசைச்* சேர்ந்ததாக அறியப்படும் இந்த சிற்றினத்தைப் பற்றிய தகவல் அதிகம் இல்லை.

## மேற்கோள்கள்

## வெளி இணைப்புகள்
*Amphibian and Reptiles of Peninsular Malaysia - ''Fejervarya pulla''

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மருடி வானூர்தி நிலையம்

**மருடி வானூர்தி நிலையம்** ; (ஆங்கிலம்: *Marudi Airport*; மலாய்: *Lapangan Marudi*) என்பது மலேசியா, சரவாக் மாநிலத்தின் மருடி பிரிவு, மிரி மாவட்டம், மருடி நகரில் உள்ள ஒரு வானூர்தி நிலையம் ஆகும்.

சரவாக் மாநிலத்தில் உள்ள வானூர்தி நிலையங்களில், மருடி வானூர்தி நிலையம், ஒரு நடுத்தரமான நிலையமாகும். ஒரே நேரத்தில் நான்கு டி அவாலாந்த் *(de Havilland Canada DHC-6 Twin Otter)* வானூர்திகளைக் கையாளும் திறன் கொண்டது.

சரவாக் மாநிலத்தின் தலைநகர் கூச்சிங்கிற்கு வட கிழக்கே 824 கி.மீ. (512 மைல்) தொலைவில் அமைந்துள்ளது.

## பொது

இந்த நகரம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. (62 மைல்) உட்பாகத்தில் உள்ளது. மிரி நிறுவப் படுவதற்கு முன்பு, மருடி நகரம், சரவாக் மாநிலத்தின் வடக்குப் பகுதியின் நிர்வாக மையமாக இருந்தது.

யுனெஸ்கோ உலகப் பாரம்பரியத் தளமான குனோங் முலு தேசிய பூங்காவிற்கு *(Gunung Mulu National Park)* நுழைவாயில் நகரமாகவும் விளங்குகிறது. அந்த வகையில், முலு தேசிய பூங்காவிற்குச் செல்ல விரும்புகிறவர்கள் மருடி வானூர்தி நிலையத்தின் சேவையைப் பயன்படுத்திக் கொள்கிறார்கள்.

### சேவை

## விபத்துகள்
* 7 நவம்பர் 2012 — மிரியில் இருந்து வந்த டி அவாலாந்த் *(de Havilland Canada DHC-6 Twin Otter)* ரக வானூர்தி, தரையிறங்கும் போது ஓடுபாதையில் இருந்து விலகிச் சென்று ஒரு பள்ளத்தில் விழுந்தது. இருப்பினும் வானூர்தியில் இருந்த 17 பேரும் காயமின்றி உயிர் தப்பினர்.

* 27 ஆகஸ்ட் 2016 — மிரியில் இருந்து வந்த டி அவாலாந்த் *(de Havilland Canada DHC-6-400 Twin Otter (9M-SSB)* ரக வானூர்தி, தரையிறங்கும் போது ஓடுபாதையில் இருந்து சறுக்கிச் சென்று விபத்துக்குள்ளானது. விமானத்தில் இருந்த நான்கு பயணிகளும், இரண்டு பணியாளர்களும் உயிர் தப்பினர். உயிரிழப்பு எதுவும் ஏற்படவில்லை.

## மேற்கோள்கள்

## வெளி இணைப்புகள்

* *Short Take-Off and Landing Airports (STOL) @ * மலேசிய வானவூர்தி நிலையங்கள் நிறுவனம்

## மேலும் காண்க
* லோங் அக்கா வானூர்தி நிலையம்
* லோங் பங்கா வானூர்தி நிலையம்
* பாரியோ வானூர்தி நிலையம்

பகுப்பு:சரவாக்
பகுப்பு:மலேசிய வானூர்தி நிலையங்கள்
லோங் லேலாங் வானூர்தி நிலையம்

**லோங் லேலாங் வானூர்தி நிலையம்** ; (ஆங்கிலம்: *Long Lellang Airport*; மலாய்: *Lapangan Long Lellang*) என்பது மலேசியா, சரவாக் மாநிலத்தின் சிபு பிரிவு, தெலாங் ஊசான் மாவட்டத்தில், லோங் லேலாங் கிராமத்தில் உள்ள ஒரு வானூர்தி நிலையம் ஆகும்.

லோங் லேலாங் என்பது லோங் லெலாங் *(Long Lelang)* என்றும் அழைக்கப்படுகிறது. இந்த லோங் லேலாங் கிராமம் சரவாக் மாநிலத்தின் கெலாபிட் மலைப் பகுதியில் *(Kelabit Highlands)* உள்ள ஒரு சிறிய கிராமமாகும். மாநிலத் தலைநகர் கூச்சிங்கின் வட கிழக்கே 578 கி.மீ. (359 மைல்) தொலைவில் அமைந்துள்ளது.

## பொது

லோங் லேலாங் கிராமத்தில் கெலாபிட் பழங்குடியினர் பெரும்பான்மையாக வசிக்கின்றனர். இருப்பினும் பெனான் பழங்குடியினர் பலரும் உள்ளனர். லோங் லேலாங்கிற்கு அருகிலுள்ள அனைத்து கிராமங்களும் பெனான் கிராமங்கள். கிராமத்தின் மக்கள் தொகை சுமார் 100 குடும்பங்கள்.

இந்தக் கிராமத்தில் சில கடைகள் மற்றும் ஒரு தேவாலயம் உள்ளது. மேலும் 100-க்கும் மேற்பட்ட மாணவர்கள் கிராமப் பள்ளியான லோங் லேலாங் பள்ளியில் *(SRK Long Lellang)* பயில்கின்றனர்.

லோங் லேலாங்கில் இருந்து கெலாபிட் மலைப்பகுதியில் உள்ள முக்கிய குடியேற்றமான பாரியோவிற்கு கால் நடையாகப் பயணிக்க நான்கு முதல் ஆறு நாட்கள் வரை பிடிக்கும்.

### சேவை

## மேற்கோள்கள்

## வெளி இணைப்புகள்
* *Short Take-Off and Landing Airports (STOL) @ * மலேசிய வானவூர்தி நிலையங்கள் நிறுவனம்

## மேலும் காண்க
* லோங் அக்கா வானூர்தி நிலையம்
* லோங் பங்கா வானூர்தி நிலையம்
* லோங் லேலாங் வானூர்தி நிலையம்
* லோங் செரிடான் வானூர்தி நிலையம்

பகுப்பு:சரவாக்
பகுப்பு:மலேசிய வானூர்தி நிலையங்கள்
மாலவத் பூர்ணா

**மாலவத் பூர்ணா**  (**Malavath Purna**) (பிறப்பு: 10 சூன் 2000) இந்தியாவின் தெலங்காணா மாநிலத்தின் நிசாமாபாத் மாவட்டத்தைச் சேர்ந்த இளம் மலையேற்ற வீரங்கனை ஆவார். இவர் 14-வது வயது முடியும் தருவாயில் உலகின் உயரமான எவரஸ்டை ஏறி சாதனை படைத்தார். 27 சூலை 2017 அன்று  எல்பிரஸ் மலையை ஏறிக்கடந்தவர். இவர் இறுதியாக 5 சூன் 2002 அன்று, 7-வது கொடிமுடியான வட அமெரிக்கா கண்டத்தில் உள்ள 6,190 மீட்டர் உயரமுள்ள டெனாலி மலையில் ஏறி சாதனை படைத்தார்.

இவர் இளம் வயதில் உலகின்  ஏழு கொடுமுடிகளை ஏறியமைக்காக புகழ் பெற்றவர். இவர் பள்ளிப்படிப்பை தெலங்காணாவில் முடித்த பின் மலையேற்றப் பயிற்சியை  டார்ஜீலிங் இமயமலை மலையேற்ற பயிற்சி நிறுவனத்தில் பயின்றார்.

## மாலவத் பூர்ணா ஏறிய 7 மலைக் கொடுமுடிகள்
#  எவரெசுட்டு சிகரம், நேபாளம், 2014
# கிளிமஞ்சாரோ மலை, எத்தியோப்பியா, கிழக்கு ஆப்பிரிக்கா, 2016
#  எல்பிரஸ் மலை, தெற்கு உருசியா, 2017 
# அக்கோன்காகுவா, தென் அமெரிக்கா, 2019 
# புன்சாக் ஜெயா, இந்தோனேசியா, 2019 
# வின்சன் மலைத்திரள், அண்டார்டிகா, 2019
# டெனாலி, அலாஸ்கா, வட அமெரிக்கா

## இதனையும் காண்க
* ஏழு கொடுமுடிகள்
* குலாம் ரசூல் கல்வான்
* மல்லி மஸ்தான் பாபு
*  டஷி நுங்ஷி மாலிக்  (இரட்டை சகோதரிகள்)

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:தெலங்காணா நபர்கள்
பகுப்பு:இந்திய மலையேற்ற வீரர்கள்
பகுப்பு:நிசாமாபாத் மாவட்டம்
பகுப்பு:இந்தியப் பெண் சாதனையாளர்கள்
பகுப்பு:எவரெஸ்ட் மலையேறியோர்
மருடி மாவட்டம்

**மருடி மாவட்டம்** (மலாய் மொழி: *Daerah Marudi*; ஆங்கிலம்: *Marudi District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் மருடி நகரம்.

இந்த நகரம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. (62 மைல்) உட்பாகத்தில் உள்ளது. மிரி நிறுவப் படுவதற்கு முன்பு, மருடி நகரம், சரவாக் மாநிலத்தின் வடக்குப் பகுதியின் நிர்வாக மையமாக இருந்தது.

யுனெஸ்கோ உலக பாரம்பரியத் தளமான குனோங் முலு தேசிய பூங்காவிற்கு *(Gunung Mulu National Park)* நுழைவாயில் நகரமாகவும் விளங்குகிறது.

## வரலாறு

1868-ஆம் ஆண்டில் ஜேம்ஸ் புரூக்கிற்கு *(James Brooke)* பிறகு சார்லஸ் புரூக் *(Charles Brooke)* என்பவர் சரவாக்கின் புதிய ராஜாவாகப் பதவியேற்றார். 

1883 வாக்கில், புரூணையின் சுல்தான் அப்போதைய சுல்தான் அப்துல் மோமின் *(Abdul Momin)* என்பவர், மிரி உட்பட பாரம் பகுதியை சார்லஸ் புரூக்கிற்குக் கொடுத்து விட்டார். அந்தக் காலக் கட்டத்தில் சரவாக் மாநிலம் முழுமைக்கும் புரூணை சுல்தானகத்தின் ஆளுமையின் கீழ் இருந்தது.

### மருடியில் ஒரு கோட்டை

சரவாக்கின் நான்காவது பிரிவு உடனடியாக உருவாக்கப்பட்டது. அதற்கு மாமெர்தோ ஜார்ஜ் குரிட்ஸ் *(Mamerto George Gueritz)* என்பவர் முதல் ஆளுநராக *(Resident of the Division)* பதவியில் அமர்த்தப் பட்டார்.

1883-இல் மிரிக்கு கிழக்கே 43 கி.மீ. தொலைவில் உள்ள மருடியில் ஒரு கோட்டை கட்டப்பட்டது. அதற்கு கிளாட் டவுன் *(Claudetown)* என்று பெயரிடப்பட்டது. 1884-இல், அது நான்காம் பிரிவின் நிர்வாக மையமாக மாறியது.

புதிய நிர்வாகத்திற்கு இரண்டு இளம் அதிகாரிகள்; 30 புரவிப்படை வீரர்கள்; மற்றும் ஒரு சில பூர்வீகக் காவலர்கள் உதவினார்கள்.

1891-ஆம் ஆண்டில் சார்லஸ் ஹோஸ் *(Charles Hose)* என்பவர் பாராம் மாவட்டத்தின் *(Resident of Baram District)* ஆளுநர் ஆனார். மருடியில் இருந்த கோட்டை, ஹோஸ் கோட்டை *(Fort Hose)* என மறுபெயரிடப்பட்டது.

## மேற்கோள்கள்

## இவற்றையும் பார்க்க
* வெள்ளை இராஜா
* ஜேம்சு புரூக்

## வெளி இணைப்புகள்

பகுப்பு:சரவாக்
பகுப்பு:சரவாக் மாவட்டங்கள்
ஈரோடு மஞ்சள்

**ஈரோடு மஞ்சள்** (*Erode Turmeric*) என்பது ஒரு வகை மஞ்சள். இது இந்தியாவின் தமிழ்நாட்டின் ஈரோடு பகுதியில் விளையும் மசாலாப் பொருள் வகையாகும்.

## குர்க்குமின் உள்ளடக்கம்
ஈரோடு மஞ்சளில் அதிக குர்க்குமின் உள்ளது. இது உலக சுகாதார அமைப்பினால்அங்கீகரிக்கப்பட்ட இயற்கையான உணவு வண்ணப் பொருளாகும். ஈரோடு மஞ்சளில் 90 சதவீதம் குர்க்குமின் உள்ளது. இது அதிக மருத்துவ குணம் மற்றும் சுவைக்குப் பெயர் பெற்றது.

## வகைகள்
மஞ்சளின் இரண்டு முக்கிய இரகங்களான சின்ன நாடன் (உள்ளூர் சிறிய ரகம்) மற்றும் பெரும் நாடன் (உள்ளூர் பெரிய ரகம்) உள்ளன. ஈரோட்டில் சின்ன நாடன் அதிகம் விளைகிறது. சிவகிரி, கொடுமுடி, பவானி, கோபிசெட்டிபாளையம், அந்தியூர், சத்தியமங்கலம், சென்னம்பட்டி போன்ற பகுதிகளில் இது முக்கியமாக விளைகிறது. மேலும், ஈரோடு பகுதியில் விரல் வகை (விராலி மஞ்சள்) மற்றும் கிழங்கு ரகம் (கிழங்கு மஞ்சள்) ஆகிய மஞ்சள் ரகங்களும் உற்பத்தியாகிறது.

## உற்பத்தி மற்றும் சந்தைப்படுத்தல்
மஞ்சள் உற்பத்தியில் முதலிடத்தில் உள்ள ஈரோடு மஞ்சளின் மிகப்பெரிய சந்தையாகவும் ஈரோடு உள்ளது. தமிழகம் முழுவதும் 2.5 லட்சம் ஏக்கரில் மஞ்சள் பயிரிடப்பட்ட போது ஒரு லட்சம் ஏக்கரில் ஈரோட்டில் மட்டும் மஞ்சள் சாகுபடி இருந்தது. ஆனால், தற்போது ஈரோட்டில் மட்டும் 15,000 ஏக்கராக உள்ள நிலையில், மாநிலத்தில் மஞ்சள் உற்பத்தி 50,000 ஏக்கராகக் குறைந்துவிட்டது. 2021 சனவரி மாதத்தில் ஈரோட்டிலிருந்து வங்காளதேசம் போன்ற பல்வேறு நாடுகளுக்கு சுமார் 18,000 டன் மஞ்சள் ஏற்றுமதி செய்யப்பட்டுள்ளது. மேலும், மலேசியா, சிங்கப்பூர், இங்கிலாந்து, அமெரிக்கா மற்றும் வளைகுடா நாடுகளில் ஈரோடு மஞ்சளுக்கு அதிக தேவை உள்ளது.

ஈரோட்டில் நான்கு வெவ்வேறு இடங்களில் மஞ்சள் சந்தைகள் செயல்படுகின்றன 

* ஈரோடு மஞ்சள் வியாபாரிகள் மற்றும் சேமிப்பு கிடங்கு உரிமையாளர்கள் சங்கத்தால் **செம்மாம்பாளையத்தில் நடத்தப்படும்  மஞ்சள் சந்தை வளாகம்.** ஈரோடு ஒழுங்குமுறை சந்தை மூலம் ஏலம் விடப்பட்டது.
* **[[பெருந்துறை|பெருந்துறையில்]] ஈரோடு மஞ்சள் சந்தை வளாகம்.** ஈரோடு ஒழுங்குமுறை சந்தைக் குழுவால் நடத்தப்படுகிறது
* ஈரோடு வேளாண்மை உற்பத்தியாளர்கள் கூட்டுறவு விற்பனைச் சங்கத்தால் நடத்தப்படும் **மஞ்சள் சந்தை வளாகம் கருங்கல்பாளையத்தில்** உள்ளது.
* **[[மணிக்கூட்டுக் கோபுரம், ஈரோடு|ஈரோடு மணிக்கூண்டு]] அருகே மஞ்சள் சந்தை** கோபிசெட்டிபாளையம் வேளாண்மை உற்பத்தியாளர்கள் கூட்டுறவு விற்பனைச் சங்கத்தால் நடத்தப்படுகிறது.

## புவிசார் குறியீடு
ஈரோடு மஞ்சள் வியாபாரிகள் சங்கம் தமிழக அரசின் மூலம் ஈரோடு மஞ்சளுக்கு புவிசார் குறியீடு அங்கீகாரம் கோரி விண்ணப்பித்தது. எட்டு ஆண்டு செயல்முறைக்குப் பிறகு, இந்திய அரசு 2019 ஆண்டு முதல் அதிகாரப்பூர்வமாக புவியியல் சார்ந்த குறியீடு வழங்கப்பட்டது.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

பகுப்பு:தமிழ்நாட்டில் வேளாண்மை
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:ஈரோடு மாவட்டம்
பகுப்பு:இந்தியாவில் புவிசார் குறியீடு பெற்ற மஞ்சள்
முகம் (சிற்றிதழ்)

**முகம்** என்பது தமிழ், தமிழன், தமிழ்நாடு, மனிதநேயம் ஆகியவற்றை அடிப்படையாகக்கொன்டு வெளியான தமிழ்ச் சிற்றிதழ் ஆகும். இதன் ஆசிரியராக முகம் மாமணி இருந்தார். ஆ. இரா. வேங்கடாசலபதி 1983 இல் முகம் இதழின் உதவி ஆசிரியராகப் பணியாற்றினார். இந்த இதழின் அட்டைப்படத்தில் தமிழ் அறிஞர்களின், ஆளுமைகளின் ஒளிப்படத்தை தாங்கி வெளிவந்தது. முகம் இதழின் வழியாக பல எழுதாளர்கள் அறிமுகப்படுத்தப்பட்டனர்.

இதன் முதல் இதழ் 1983 ஆம் ஆண்டு ஏப்ரல் மாதத்தில் வெளிவந்தது. அதன் பிறகு தடையின்றி தொடர்ந்து 269 இதழ்கள் வெளிவந்தது (2005 ஆகத்து வரை). இந்த இதழில் அப்படி அட்டைப் பட்டத்தில் இடம்பெறும் ஆளுமை பற்றிய கட்டுரை ஒவ்வொரு இதழிலும் வெளியானது. மேலும் சிறுகதைகளும் வெளியாயின. பத்திரிக்கையின் ஆசிரியரான முகம் மாமணி *கிந்தனார் பதில்கள்* எனும் பெயரில் கேள்வி - பதில் பகுதியை எழுதினார்.  
மாமணி கதைகளும் எழுதினார், மேலும் அவர் எண்ணதாசன் என்ற பெயரில் கவிதைகள் எழுதினார்.  வெங்கடேசன் வாழ்க்கை வரலாற்றுக் கட்டுரைகள் எழுதினார். 

## குறிப்புகள்

பகுப்பு:சிற்றிதழ்கள்
பகுப்பு:நின்று போன தமிழ் இதழ்கள்
லூசோன் மரு தவளை

**லூசோன் மரு தவளை**, (*பெஜர்வாரியா விட்டிஜெரா*-*Fejervarya vittigera*), என்பது டைகுரோகுளோசிடே குடும்பத்தில் உள்ள தவளை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி. இங்கு இது அனைத்து முக்கிய தீவுகளிலும் காணப்படுகிறது. இது விவசாயப் பகுதிகள், அகழிகள், செயற்கைக் குளங்கள் மற்றும் ஏரிகள் போன்ற மனிதனால் உருவாக்கப்பட்ட வாழ்விடங்களின் வரம்பில் காணப்படும் பொதுவான சிற்றினமாகும். இது இனப்பெருக்கத்திற்காக அனைத்து நீர்நிலைகளையும் பயன்படுத்துகிறது.

## மேற்கோள்கள்
சுண்டா மரு தவளை

**சுண்டா மரு தவளை** (*பெஜர்வாரியா வெருகுலோசா*) (*Fejervarya verruculosa*) என்பது டைகுரோகுளோசிடே குடும்பத்தில் உள்ள தவளைச் சிற்றினமாகும். இது இந்தோனேசியா மற்றும் கிழக்குத் திமோரின் சிறு சுண்டாத் தீவுகளில் காணப்படுகிறது. இது நெல் வயல்களில் அதிகமாகக் காணப்படுகிறது. இச்சிற்றினம் இங்கு இனப்பெருக்கம் செய்கிறது.

## மேற்கோள்கள்

பகுப்பு:தவளைகள்
சாம்பல் தலை கிளி

**சாம்பல் தலை கிளி** (*Grey-headed parakeet*)(*சிட்டாகுலா பின்சிசீ*) மென்நிற தலை கிளியுடன் நெருங்கிய தொடர்புடன் பெரும் சிற்றினத்தை உருவாக்குகிறது. இது தென்கிழக்காசியாவில் வடகிழக்கு இந்தியாவிலிருந்து வியட்நாம் வரை காணப்படுகிறது.

இந்த பறவையின் இருசொல் பெயரானது செருமனிய இயற்கை ஆர்வலர் மற்றும் ஆய்வாளரான ஓட்டோ பின்ஷை நினைவுபடுத்துகிறது.

## விளக்கம்
இதன் முகம் சாம்பல்/பச்சை, மற்றும் அதன் தலையின் மற்ற பகுதிகள் மங்கலான பச்சை நிறத்தில் மங்கலான வெளிர் பச்சை நிறப் பட்டையுடன் கன்னங்களுக்குக் கீழே பின் கிரீடம் வரை இருக்கும். இறக்கையில் திட்டுகள் இல்லாதது. நீண்ட வாலினைக் கொண்டது.

## பரவல்
சாம்பல் தலை கிளி தென்கிழக்கு ஆசியாவில் பரந்த அளவில் காணப்படுகின்றது. இது வியட்நாமின் அனைத்துப் பகுதிகளிலும், லாவோஸ் நாடு முழுவதிலும், கிழக்கு கம்போடியா, வடக்கு தாய்லாந்து, மியான்மரின் பெரும்பாலான பகுதிகளில் (தாநிந்தாரி பிரதேசம் தவிர), சீனாவின் யுன்னான் மாகாணம், தூரக் கிழக்கு வங்காளதேசத்தில் (மிகவும் அரிதானது),  வடகிழக்கு இந்தியா முழுவதும் மற்றும் தென்கிழக்கு பூட்டானில் காணப்படுகிறது. உலகளாவிய இக்கிளியின் எண்ணிக்கை தெரியவில்லை. ஆனால் இந்த பறவை சீனாவில் அசாதாரணமானது என்று கூறப்படுகிறது. மற்ற எல்லா இடங்களிலும் வெவ்வேறு நிலைகள் உள்ளன.
[இடது|thumb| [இந்தியா|இந்தியாவின் நாகாலாந்தின் கோனோமாவிலிருந்து.]]

## வாழிடம்
கருவேலமரம், தேக்கு , பைன், தேவதாரு மரங்கள் அடங்கிய காடுகளில் 2,700 மீட்டர் உயரத்தில் *சிட்டாகுலா பின்சுகி* காணப்படுகிறது. இது இலையுதிர் காட்டு மலைப்பகுதிகளிலும், பரந்து விரிந்த மரங்களைக் கொண்ட விவசாய நிலங்களிலும் வாழ்கிறது. கம்போடியாவில், இது எப்போதும் பசுமையான மற்றும் பகுதி பசுமையான தாவரங்களைக் கொண்ட பகுதிகளில் காணப்படுகிறது.

## சூழலியல்
சாம்பல் தலைக் கிளி பல்வேறு வகையான இலை மொட்டுகள், விதைகள், பழங்கள், *பெர்ரி* மற்றும் பல்வேறு வகையான பூக்களை உணவைக் கொண்டுள்ளது. இது பெரும்பாலும் மந்தைகளாகவோ அல்லது குடும்பமாகவோ காணப்படுகிறது. பெரும் கூட்டங்களாகத் திரிகின்றன. இது பொதுவாக நிலையாக ஓரிடத்தில் வாழக்கூடிய பறவையாகும். கூட்டமாக இரைதேடும் வழக்கமுடையது. சனவரி முதல் மார்ச் வரையான இனப்பெருக்க காலத்திற்குப் பிறகு, பெண்கள் பெரும்பாலும் 4-5 முட்டைகளை இடும்.

## அச்சுறுத்தல்கள்
சாம்பல்-தலை கிளி அடிக்கடி கவர்ச்சியான பறவை வர்த்தகத்தில் பிடிக்கப்படுகிறது. பல நாடுகளில் செல்லப்பிராணிகளாக வளர்க்கப்படுகின்றன. தெற்கு சீனா மற்றும் சுற்றியுள்ள பகுதிகளில் உள்ள சில சிறிய கிராமங்களில் இவை பிரபலமாக உள்ளன. தொடர்ந்து இப்பறவைகள் பிடிபடுவதால் வனத்தில் இதன் எண்ணிக்கைப் பெரிதும் பாதிக்கப்பட்டு வருகின்றது. காடழிப்பு மற்றும் பறவைகளின் இயற்கையான வன வாழ்விடத்தை மரங்கள் வெட்டுதல் முதலியன கிளிகளின் எண்ணிக்கையில் எதிர்மறையான தாக்கத்தை ஏற்படுத்துகின்றன. லாவோஸ் நாடு மற்றும் அதன் மக்கள் வசிக்காத வன மலைகள் இந்தச் சிற்றினங்களுக்குப் பாதுகாப்பான புகலிடமாகச் செயல்படுகின்றன.

## மேற்கோள்கள்

## வெளி இணைப்புகள்
* புகைப்படங்கள்  - ஓரியண்டல் பறவை படங்கள்
* இனங்கள் விவரம் - உலக கிளி அறக்கட்டளை
* http://www.birdlife.org/datazone/speciesfactsheet.php?id=1533

பகுப்பு:வடகிழக்கு இந்தியப் பறவைகள்
சான் ரூ

**சான் ரூ** (*Jean Roux*; மார்ச் 1876, ஜெனீவா &#x2013; 1 திசம்பர் 1939) சுவிட்சர்லாந்தைச் சேர்ந்த நீர்நில வாழ்வன மற்றும் ஊர்வன அறிவியல் அறிஞர் ஆவார்.

ரூக்சு ஜெனீவா பல்கலைக்கழகத்தில் பயின்றார். 1899-ல் தனது முனைவர் பட்ட ஆய்வை முடித்தார். இவரது ஆரம்பக்கால ஆராய்ச்சியில் முத்தவிலங்குகள் பற்றியதாகும். மேலும் பெர்லினில் முனைவர் பட்ட பிந்தையப் பணியைத் தொடர்ந்து இவர் பேசெலில் உள்ள இயற்கை வரலாற்று அருங்காட்சியகத்தில் கண்காணிப்பாளராக பணிபுரிந்தார். இங்கு, இவர் பேசெலில் இவருக்கு முன்னோடியான பிரிட்சு முல்லரால் சேகரிக்கப்பட்ட நீர்நில வாழ்வன மாதிரிகளைப் பகுப்பாய்வு செய்தார்.

1907-08-ல், ஹ்யூகோ மெர்டனுடன், இவர் அரு மற்றும் கீ தீவுகளில் அறிவியல் ஆராய்ச்சி மேற்கொண்டார். மேலும் 1911-12-ல், பிரிட்சு சரசினுடன், இவர் நியூ கலிடோனியா மற்றும் லாயல்டி தீவுகளுக்குச் சென்றார். பிந்தைய பயணத்தின் விளைவாக, இவர் சரசினுடன் *நோவா கலிடோனியா* என்ற தலைப்பில் நூலினை வெளியிட்டார். *போர்சுங்கன் இன் நியூ-கலேடோனியன் அண்ட் ஆஃப் டென் லாயல்டி-இன்செல்ன்.* *நோவெல்லே-கலேடோனி மற்றும் ஆக்ஸ் ஐல்ஸ் லாயல்டி பற்றிய அறிவியல் ஆய்வுகள்*. இவரது தொழில் வாழ்க்கையில், நீர்நில வாழ்வன மற்றும் ஊர்வன குறித்து 35 கட்டுரைகளை எழுதியுள்ளார்.

## பெயரிடல்
1913-ல் சான் ரூ, ரூ எமோ அரணை (*எமோயா லாயல்டினென்சு*) மற்றும் "ரூ பெரும் பல்லி" (*ராகோடேக்டைலசு சாராசினொரம்*) ஆகியவற்றை விவரித்தார். இவரது பெயரானது, அரணை*, லிபினியா ரூசி* (ஹெடிகர், 1934) மற்றும் *பிரினோபாட்ராசசு ரூசி* தவளைச் சிற்றினத்திற்கும் இடப்பட்டுள்ளது.

## மேற்கோள்கள்

## வெளி இணைப்புகள்
* Nova Caledonia. Forschungen in Neu-Caledonien und auf den Loyalty-Inseln. Recherches scientifiques en Nouvelle-Calédonie et aux iles Loyalty. A. Zoologie (1913) A. Zoologie, Volume I.
* Nova Caledonia. Forschungen in Neu-Caledonien und auf den Loyalty-Inseln. Recherches scientifiques en Nouvelle-Calédonie et aux iles Loyalty. A. Zoologie (1915) A. Zoologie, Volume II.

பகுப்பு:1876 பிறப்புகள்
பகுப்பு:1939 இறப்புகள்
பகுப்பு:சுவிட்சர்லாந்து விலங்கியலாளர்கள்
சாகம்பரி

இந்து சமயத்தில், **தேவி சாகம்பரி** (*Shakambhari*, சமசுகிருதம் : शाकम्भरी) ஆதிசக்தியின் அவதாரம் ஆவார். சாகம்பரி என்பதற்கு "மனிதகுலத்தை பழங்கள் மற்றும் காய்கறிகளால் ஊட்டமளித்தவர்" என்று பொருள். தேவி மகாத்மியம், தேவி பாகவதம் ஆகியவற்றில் இவர் குறிப்பிடப்படுகிறார். துர்கமாசுரன் என்ற அசுரனை அழிக்கவும் பஞ்சத்தை தீர்கக்வும் துர்க்கை சாகம்பரியாக அவதரித்ததாக தேவி மகாத்மியம் கூறுகிறது. தேவி சாகம்பரிக்காக அர்ப்பணிக்கப்பட்ட பல சக்தி பீடங்கள் இந்தியாவில் உள்ளன, அவற்றில் முக்கியமானவை இராசசுத்தானில் அமைந்துள்ள சக்ரே பீடம், சம்பார் பீடம் மற்றும் உத்தரப் பிரதேசத்தில் மிகவும் பிரபலமான சகாரன்பூர் சக்தி பீடங்கள் ஆகியவையாகும்.

## மேற்கோள்கள்

பகுப்பு:இந்து பெண் தெய்வங்கள்
பகுப்பு:பார்வதியின் வடிவங்கள்
புன்சாக் ஜெயா

**புன்சாக் ஜெயா** அல்லது **ஜெய விஜயா மலை** (**Puncak Jaya**) இந்தோனேசியா நாட்டின் மேற்கு பப்புவா தீவு மாகாணத்தில் உள்ள சுதிர்மான் மலைத்தொடரில் அமைந்த புஞ்சாக் ஜெயா சிகரம் 4884 மீட்டர் உயரத்தில் உள்ளது. இம்மலை எரிமலை வகையைச் சேர்ந்தது. பனிபடர்ந்த இச்சிகரம் உலகின் ஏழு கொடுமுடிகளில் ஒன்றாகும். இந்தியாவின் மாலவத் பூர்ணா பனிபடர்ந்த புன்சாக் ஜெயா சிகரத்தை கடந்து ஏழு கொமுடிகளை கடந்தவர் எனப்பெயர் பெற்றவர். 
## இதனையும் காண்க
* மேற்கு பப்புவா
## மேற்கோள்கள்

## வெளி இணைப்புகள்

* "Mountains of the Indonesian Archipelago"- Peaklist.org
* Racing Time on Oceania's Highest Peak by The Earth Institute
* Puncak Jaya on Peakware 
* Puncak Jaya on Peakbagger
* Carstensz Expedition Report – 90+ Photos
* Aerial photos from the Puncak Jaya region

பகுப்பு:மலைகள்
பகுப்பு:இந்தோனேசியாவின் புவியியல்
பகுப்பு:இந்தோனேசியாவின் மலைகள்
பகுப்பு:இந்தோனேசியாவின் எரிமலைகள்
பகுப்பு:மேற்கு பாப்புவா
பகுப்பு:மேற்கு நியூ கினி
உலக சதுரங்க வாகை 2023

**உலக சதுரங்க வாகை 2023** (*World Chess Championship 2023*) என்பது புதிய உலக சதுரங்க வாகையாளரைத் தேர்ந்தெடுக்க இயான் நிப்போம்னிசி, திங் லிரேன் ஆகியோருக்கிடையே நடைபெற்ற சதுரங்கப் போட்டித் தொடர் ஆகும். இப்போட்டிகள் கசக்கஸ்தான், நூர் சுல்தான் நகரில் 2023 April 9 முதல் ஏப்ரல் 30 நடைபெற்றன.

முன்னைய வாகையாளர் மாக்னசு கார்ல்சன் தனது வாகையாளர் பட்டத்தைத் தக்கவைக்க 2022 வேட்பாளர் சுற்றின் வெற்றியாளர் இயான் நிப்போம்னிசியுடன் விளையாட மறுத்து விட்டதால், நிப்போம்னிசி வேட்பாளர் சுற்றின் இரண்டாவது வெற்றியாளரான சீனாவைச் சேர்ந்த திங் லிரெனுடன் விளையாடினார்.

மரபார்ந்த நேர வடிவத்தில் 7-7 மதிப்பெண் சமநிலைக்குப் பிறகு, ஏப்ரல் 30 அன்று, போட்டி விரைவான நேர வடிவத்துடன் சமன்முறிக்குச் சென்றது. முதல் மூன்று ஆட்டங்களை சமன் செய்த பிறகு, திங் லிரென் தைரியமாக விளையாடி, இறுதி ஆட்டத்தில் கறுப்புடன் வென்று 17-ஆவது உலக சதுரங்க வாகையாளரானார். உலக சதுரங்க வாகையாளர் பட்டத்தைப் பெற்ற முதல் சீன சதுரங்க வீரரும் இவரே. அத்துடன் 2020 பெண்கள் உலக சதுரங்க வாகையாளரான சூ வென்சுனுடன் இணைந்து, சீனாவை திறந்த மற்றும் பெண்கள் உலகப் பட்டங்களை வைத்திருப்பவராக மாற்றினார்.

2022 ஆம் ஆண்டு உக்ரைன் மீதான உருசியாவின் படையெடுப்பை ஆதரித்ததற்காக செர்கே கரியாக்கின் அனுமதிக்கப்பட்டதால் மட்டுமே திங் வேட்பாளர்களில் ஒரு இடத்தைப் பெற்றார். இருப்பினும், கோவிட்-19 பெருந்தொற்றுநோயின் பெரும்பகுதி முழுவதும் திங்கால் விளையாட முடியவில்லை, அத்துடன் போட்டியில் தனது இடத்தைப் பாதுகாக்க குறைந்தபட்ச பன்னாட்டு சதுரங்கக் கூட்டமைப்பின் (பிடே) செயல்பாட்டுத் தேவைகளை எட்டுவதற்கு அவசரமாக ஏற்பாடு செய்யப்பட்ட பல போட்டிகளை அவர் விளையாட வேண்டியிருந்தது. இயான் நிப்போம்னிசி வேட்பாளர் சுற்றில் வெற்றி பெற்றார், திங் ஹிகாரு நகமுராவை இறுசிச் சுற்றில் வென்று இரண்டாவது வேட்பாளரானார். பின்னர் கார்ல்சன் தனது பட்டத்தை விட்டுக்கொடுத்து, திங்கை பட்டத்திற்காக விளையாட அனுமதித்தார். போட்டியின் போது நிப்போம்னிசி மூன்று முறைக்குக் குறையாமல் முன்னிலை பெற்றார், ஆனால் திங் ஒவ்வொரு முறையும் மதிப்பெண்ணை சமன் செய்து, சமன்முறியைக் கட்டாயப்படுத்தினார். விரைவான சமன்முறிகளில் மூன்று சமனுக்குப் பிறகு, திங் நான்காவது ஆட்டத்தை வென்று வாகைப் பட்டத்தைப் பெற்றார். பட்டத்தை வெல்வதற்கான திங்கின் பாதை தி கார்டியனால் "மிகவும் சாத்தியமற்றது" என்று அழைக்கப்பட்டது.

## வேட்பாளர் தகுதித் தேர்வு போட்டி
உலக சதுரங்க வெற்றியாளரான மாக்னசு கார்லசன்னை எதிர்த்து விளையாடக்கூடிய போட்டி ஆட்டக்காரரை தேர்ந்தெடுப்பதற்காக 2022 ஆம் ஆண்டு சூலை மாதத்தில் வேட்பாளர் தகுதித் தேர்வு போட்டி நடைபெற்றது. எட்டு வீரர்கள் வேட்பாளர் தகுதி தேர்வு போட்டியில் விளையாடினார்கள்.

போட்டியில் விளையாடத் தகுதி பெற்றவர்கள்:

## முடிவுகள்

## குறிப்புகள்

## மேற்கோள்கள்

## வெளி இணைப்புகள்
*Official website at FIDE
*FIDE World Chess Championship 2023 at Lichess
*FIDE World Chess Championship 2023 at Chess.com
*World Championship Live at Chessbase

2023
பகுப்பு:2023 இல் விளையாட்டுகள்
பகுப்பு:கசக்கசுத்தானில் விளையாட்டு
கடையம் சட்டமன்றத் தொகுதி

**கடையம் சட்டமன்றத் தொகுதி** (*Kadayam Assembly constituency*) என்பது இந்தியாவின் தமிழ்நாடு, தென்காசி மாவட்டத்தில் நீக்கப்பட்ட தமிழ்நாடு சட்டப் பேரவை தொகுதியாகும். இது 1957 முதல் 1962 வரை செயல்பாட்டிலிருந்தது.

## சட்டமன்ற உறுப்பினர்கள்

## தேர்தல் முடிவுகள்

### 1962

## மேற்கோள்கள்

## வெளியிணைப்புகள்
* 

பகுப்பு:தென்காசி மாவட்டத்தின் நீக்கப்பட்ட சட்டமன்றத் தொகுதிகள்
காரியாபட்டி சட்டமன்றத் தொகுதி

**காரியாபட்டி சட்டமன்றத் தொகுதி** (*Kariapatti Assembly constituency*) என்பது இந்தியாவின் தென்மாநிலமான தமிழ்நாட்டின் விருதுநகர் மாவட்டத்தில் உள்ள முன்னாள் சட்டமன்றத் தொகுதியாகும். இது 1967 முதல் 1971 வரை செயல்பாட்டிலிருந்தது.

## சட்டமன்ற உறுப்பினர்கள்

## தேர்தல் முடிவுகள்

### 1971

### 1967

## மேற்கோள்கள்

## வெளி இணைப்புகள்
* 

பகுப்பு:விருதுநகர் மாவட்டத்தின் நீக்கப்பட்ட சட்டமன்றத் தொகுதிகள்
அ. ரா. பெருமாள்

***அ. ரா. பெருமாள்***' (*A. R. Perumal*)(பிறப்பு 17 மே 1925-இறப்பு 21 ஏப்ரல் 1998) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் விருதுநகர் மாவட்டம் அருப்புக்கோட்டையினைச் சார்ந்தவர். இவர் அருப்புக்கோட்டை தேவாங்கர் பள்ளியில் கல்வி பயின்றார். முத்துராமலிங்கத் தேவரின் தொண்டராகச் செயல்பட்ட இவர் அனைத்திந்திய பார்வார்டு பிளாக்கு கட்சியின் தலைவர்களுள் ஒருவராக இருந்துள்ளார். இவர் 1967 மற்றும் 1971.  ஆகிய ஆண்டுகளில் நடைபெற்ற சட்டமன்றத் தேர்தல்களில் சுதந்திராக் கட்சி மற்றும் பார்வார்டு பிளாக் கட்சிகளின் வேட்பாளராக காரியாப்பட்டி சட்டமன்றத் தொகுதியில் போட்டியிட்டு சட்டமன்ற உறுப்பினரானார்.

## தேர்தல் செயல்பாடு

### 1967

### 1971

## மேற்கோள்கள்

பகுப்பு:1925 பிறப்புகள்
பகுப்பு:1998 இறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:விருதுநகர் மாவட்ட மக்கள்
பிரமாரி

**பிரமாரி** என்பவர் ஆதிசக்தியின் அவதாரமாவார். அவள் ஆதி சக்தி தேவியின் அவதாரம்.

அருணாசுரன் என்ற அரக்கனை அழிக்கவே பிரமாரி அவதரித்ததாக புராணங்கள் கூறகின்றன. ஆந்திரப் பிரதேசம், ஸ்ரீசைலம், பன்னிரண்டு ஜோதிர்லிங்கக் கோயில்களில் ஒன்றான மல்லிகார்ஜுனா கோயிலில் சிவபெருமானுடன் பிரமராம்பாவாக இவள் வழிபடப்படுகிறாள், இத்தலம் சக்தி பீடங்களில் ஒன்றாகவும் அறியப்படுகிறது.

## மேற்கோள்கள்

பகுப்பு:இந்து பெண் தெய்வங்கள்
குவாக்காடா தேசியப் பூங்கா

**குவாக்காடா தேசியப் பூங்கா** (*Kuakata National Park*) வங்காளதேசத்தில் பன்னாட்டு இயற்கைப் பாதுகாப்புச் சங்கத்தால் பாதுகாக்கப்பட்ட பகுதியாக அறிவிக்கப்பட்டு நிர்வகிக்கப்படும் ஒரு பூங்காவாகும். பதுவாகாளி மாவட்டத்தின் கீழுள்ள கலபாரா துணை மாவட்டத்தில்  குவாக்காடா தேசியப் பூங்கா அமைந்துள்ளது. வங்காளதேச அரசாங்கத்தின் கழுகு பாதுகாப்பு மண்டலம்-2 என்ற அட்டவணையின்படி இப்பூங்கா கழுகுகளுக்கான பாதுகாப்பான மண்டலங்களில் ஒன்றாக அறிவிக்கப்பட்டுள்ளது. 

தாவரங்கள், விலங்கினங்கள், இயற்கை மற்றும் சுற்றுலா வசதிகளை மேம்படுத்தும் நோக்கத்திற்காக 1613 எக்டேர் பரப்பளவைக் கொண்டுள்ள குவாக்காடா தேசியப் பூங்கா 2010 ஆம் ஆண்டு அக்டோபர் மாதம் 10 ஆம் தேதியன்று வங்காளதேச அரசாங்கத்தால் அதிகாரப்பூர்வமாக தேசிய பூங்கா என அறிவிக்கப்பட்டது.
## மேற்கோள்கள்

பகுப்பு:வங்காளதேசம்
பகுப்பு:தேசியப் பூங்காக்கள்
ஐ. எஸ். இன்பதுரை

**ஐ. எஸ். இன்பதுரை** (*I.S.Inbadurai*)(பிறப்பு 28 செப்டம்பர் 1965) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் திருநெல்வேலி மாவட்டம் இராதாபுரம் வட்டம் நவ்வலடியினைச் சார்ந்தவர். வழக்கறிஞரான இன்பதுரை, 2016ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இராதாபுரம் சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:திருநெல்வேலி மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
சத்பாய் வனவிலங்கு சரணாலயம்

**சத்பாய் வனவிலங்கு சரணாலயம்** (*Chadpai Wildlife Sanctuary*) வங்காளதேசத்தில் பன்னாட்டு இயற்கைப் பாதுகாப்புச் சங்கத்தால் பாதுகாக்கப்பட்ட பகுதியாக அறிவிக்கப்பட்டு நிர்வகிக்கப்படும் ஒரு பூங்காவாகும். 560 எக்டேர் (1400 ஏக்கர்) பரப்பளவில் பேகர்காட் மாவட்டத்தின் கீழுள்ள மோங்லா துணை மாவட்டத்தில்  சத்பாய் வனவிலங்கு சரணாலயம்  அமைந்துள்ளது. 2012 ஆம் ஆண்டு சனவரி மாதம் 29 ஆம் தேதியன்று வங்காளதேச அரசாங்கத்தால் அதிகாரப்பூர்வமாக சத்பாய் வனவிலங்கு சரணாலயம் ஒரு வனவிலங்கு சரணாலயம் என அறிவிக்கப்பட்டது.

2012 ஆம் ஆண்டு வங்காளதேச அரசாங்கத்தின் கழுகு பாதுகாப்பு மண்டலம்-2 அட்டவணையின்படி இச்சரணலாயம் கழுகுகளுக்கான பாதுகாப்பான மண்டலங்களில் ஒன்றாகும். சத்பாய் சதுப்பு நிலம் வங்காளதேசத்தில் உள்ள டால்பின் சரணாலயங்களில் ஒன்றாகும்.

9 டிசம்பர் 2014 ஆம் ஆண்டு திசம்பர் மாதம் 9 ஆம் தேதியன்று ஓ.டி சதர்ன் இசுடார் 7 என்ற கொள்கலன் வாகனம்  357,000 லிட்டர் உலை எண்ணெயை ஏற்றிச் சென்றது. மற்றொரு கப்பலுடன் ஏற்பட்ட மோதலால் சுந்தரவனத்தின் கிழக்கு மண்டலத்தின் கீழுள்ள சத்பாய் வனவிலங்கு சரணாலயத்தின் பரப்பில் எண்ணெய் கொட்டியது.

## மேற்கோள்கள்

பகுப்பு:வங்காளதேசம்
பகுப்பு:வங்காளதேச விலங்குக் காட்சியகங்கள்
கணியம்பாடி சட்டமன்றத் தொகுதி

**கணியம்பாடி சட்டமன்றத் தொகுதி**  (*Kaniyambadi Assembly constituency*) இந்தியாவின் தென்மாநிலமான தமிழ்நாட்டின் தமிழ்நாடு சட்டமன்றத்தின் முன்னாள் தொகுதியாகும். இது  இராணிப்பேட்டை மாவட்டத்தில் (முன்னர் வேலூர் மாவட்டம்) இருந்தது.

## சட்டமன்ற உறுப்பினர்கள்

## தேர்தல் முடிவுகள்

## 1967

## மேற்கோள்கள்

## உசாத்துணை

பகுப்பு:வேலூர் மாவட்டத்தின் நீக்கப்பட்ட சட்டமன்றத் தொகுதிகள்
அசாம் கூர்வாய்த் தேரை

**அசாம் ஊதுபை தவளை** அல்லது **அசாம் கூர்வாய்த் தேரை** என்றும் அழைக்கப்படும் ***கலோலா அசாமென்சிசு*** (*Kaloula assamensis*) இந்தியாவில் வடகிழக்கு மாநிலங்களான அசாம், அருணாச்சலப் பிரதேசம் மற்றும் மேற்கு வங்கத்தில் காணப்படுகிறது.

## சரகம்
அசாமின் சோணித்பூர் மாவட்டத்தில், மஜ்பத், நமேரி தேசியப் பூங்கா மற்றும் ஒராங் தேசியப் பூங்கா ஆகியவற்றில் கலோலா *அசாமென்சிசு* காணப்படுவதாகப் பதிவு செய்யப்பட்டுள்ளது. இது மேற்கு அசாமில் உள்ள போங்கைகாவொனிலும் காணப்பட்டது. மேலும் அருணாச்சல பிரதேசம், கிழக்கு கமெங் மாவட்டம், மற்றும் மேற்கு வங்கம் போங் பசுதி கிராமம், சிலாபட்டா மலைத்தொடரிலும் தெற்கு பூட்டானிலும் காணப்படுகிறது.

## மேற்கோள்கள்

## வெளி இணைப்புகள்

* ''Novataxa.blogspot.com'' இல் Kaloula assamensis

பகுப்பு:தவளைகள்
சூப்பர் ஹங்காமா

**சூப்பர் ஹங்காமா** என்பது ஸ்டார் இந்தியா நிறுவனதிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை மார்ச் 1, 2022 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.

இந்த தொலைக்காட்சியில் மார்வெல் மகிழ்கலை வழங்கும் நிகழ்ச்சிகள் மற்றும் திரைப்படங்கள் மற்றும் சில வாங்கிய நிகழ்ச்சிகளை ஒளிபரப்பு செய்துவருகிறது. இதன் பார்வையாளர்கள் இலக்கு 6 முதல் 17 வயதுக்குட்பட்ட குழந்தைகள் ஆவார். இது டிஸ்னி எக்ஸ்டிஎன்ற தொலைக்காட்சிக்கு பதிலாக தொடங்கப்பட்டது.     
## மேற்கோள்கள்

பகுப்பு:2022 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:குழந்தைகள் தொலைக்காட்சி வலைப்பின்னல்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:மார்வெல் மகிழ்கலை
பகுப்பு:ஸ்டார் இந்தியா
பகுப்பு:தமிழ்த் தொலைக்காட்சிச் சேவைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:இந்திய இயங்குபடம்
முகுல் சிவபுத்ரன்

**பண்டிட் முகுல் சிவபுத்ரன்** (*Mukul Shivputra*) (பிறப்பு 25 மார்ச் 1956) (முன்பு **முகுல் கோம்காலிமத்** என்று அழைக்கப்பட்டவர்) குவாலியர் கரானாவின் (இசைப்பள்ளி) இந்துஸ்தானி இசைப் பாடகராவார்.  இவர் பண்டிட் குமார் கந்தர்வனின் மகனும் முதன்மை சீடரும் ஆவார்.

## ஆரம்ப வாழ்க்கையும் பயிற்சியும்
பானுமதி கவுன்ஸ் மற்றும் குமார் கந்தர்வன் ஆகியோருக்கு போபாலில் பிறந்த முகுல், தனது தந்தையிடமிருந்து ஆரம்பத்தில் இசைப் பயிற்சி பெற்றார். கி. கு. கிண்டேவிடம் துருபத் மற்றும் தாமரிலும், எம். டி. இராமநாதனிடம் கருநாடக இசையிலும் தனது இசைக் கல்வியைத் தொடர்ந்தார்.

## தொழில்
குரல் பயிற்சி பெறுவதற்காக தனது பதின்ம வயதிலிருந்தே, தம்புராவுடன் தனது தந்தையுடன் தொடர்ந்து சென்றார். "முகுல் கோம்காலிமத்" என்று அழைக்கப்பட்ட சிவபுத்ரன் 1975 இல், 23வது சவாய் கந்தர்வ இசை விழாவில் இவரது முதல் நிகழ்ச்சியை அறிமுகம் செய்தார்.

## சொந்த வாழ்க்கை
புவனேஷ் கோம்காலி (இவரும் ஒரு பாடகர்) என்ற தனது மகன் பிறந்தபோது முகுல் தனது மனைவியை இழந்தார். தற்போது புனேவில் வசிக்கிறார்.

இவர் இளம் திறமையாளர்களை அடையாளம் காண பயிற்சிப் பட்டறைகளை நடத்துகிறார். மேலும், தனது சொந்த இசைப் பள்ளியை அமைக்கவும் திட்டமிட்டுள்ளார் 

## நிகழ்ச்சிகள் பற்றிய கட்டுரைகள்

* பாரத நாட்டிய மந்திர், புனே 20 ஜூலை 2012 
* விருத்தா ஆனந்த் ஆசிரமம், புனே, அகுர்டி, 17 ஆகஸ்ட் 2012 
* புனே, 10 மார்ச் 2013 

## சான்றுகள்

பகுப்பு:மத்தியப் பிரதேச நபர்கள்
பகுப்பு:வாழும் மக்கள்
பகுப்பு:1956 பிறப்புகள்
குவாக்காடா

**குவாக்காடா**   (Kuakata)  தெற்கு வங்காளதேசத்தில் உள்ள ஒரு நகரம்  ஆகும். பரந்த கடல் கடற்கரைக்கு இந்நகரம் பெயர் பெற்றது. குவாக்காடா கடற்கரை 18 கிலோமீட்டர் நீளமும் (11 மைல்),  3 கிலோமீட்டர்கள் அகலமும் (1.9 மைல்) கொண்ட ஒரு மணல் பரப்பாகும்.   இக்கடற்கரையில் இருந்து வங்காள விரிகுடாவில் சூரிய உதயம் மற்றும் சூரிய மறைவு இரண்டையும் தடையின்றி பார்க்க முடியும்.

## சொற்பிறப்பியல்
கிணறு  என்பதற்கான வங்காள மொழிச் சொல்லான குவா' என்ற சொல்லிலிருந்து  குவாக்காடா என்ற பெயர் பெறப்பட்டுள்ளது.  ஆரம்பகால இரக்கைன் குடியேறிகளால் (பர்மிய பழங்குடியினர்) குடிநீரை சேகரிக்கும் தேடலில் கடலோரத்தில் கிணறு தோண்டப்பட்டது. பர்மிய தீவிரவாதிகளால் அரக்கானில்  இருந்து (மியான்மர்) வெளியேற்றப்பட்ட பின்னர் இவர்கள் 18 ஆம் நூற்றாண்டில் குவாக்காடா கடற்கரையில் தரையிறங்கினர்.  பின்னர், இரக்கைன் பழங்குடியினரின் சுற்றுப்புறங்களில் தண்ணீருக்காக கிணறுகளை தோண்டுவது ஒரு பாரம்பரியமாகிவிட்டது.

## நிலவியல்
குவாக்காடா, பதுகாலி மாவட்டத்தில் உள்ள கலபாரா துணை மாவட்டத்தில்  அமைந்துள்ளது. சுமார்  தலைநகர் டாக்காவின் தெற்கேயும்,  மாவட்ட தலைமையகத்தில் இருந்து சுமார்   தொலைவிலும் குவாக்காடா அமைந்துள்ளது.

## மக்கள்தொகையியல்
2011 ஆம் ஆண்டில் மேற்கொள்ளப்பட்ட வங்காளதேச மக்கள்தொகை கணக்கெடுப்பின்படி, குவாக்காட்டாவில் 2,065 குடும்பங்கள் மற்றும் 9,077 மக்கள் வசித்தனர்.

## பண்பாடு

குவாக்காடா இந்து மற்றும் பௌத்த சமூகத்தினரின் புனித யாத்திரை இடமாகும். 'ரசு பூர்ணிமா' மற்றும் 'மகி பூர்ணிமா' திருவிழாக்களில் கலந்துகொள்ள எண்ணற்ற பக்தர்கள் இங்கு வருகிறார்கள். இந்த சமயங்களில் யாத்ரீகர்கள் வளைகுடாவில் புனித நீராடுகிறார்கள் மற்றும் பாரம்பரிய கண்காட்சிகளில் பங்கேற்கிறார்கள். கௌதம புத்தரின் சிலை மற்றும் 200 ஆண்டுகள் பழமையான இரண்டு கிணறுகள் அமைந்துள்ள 100 ஆண்டுகள் பழமையான புத்த கோவில் போன்றவற்றை இங்கு காணலாம்.

## சுற்றுலா
குவாக்காடா நகரம் குவாக்காடா கடற்கரை என்று பெயரிடப்பட்ட கடல் கடற்கரையைக் கொண்டுள்ளது. காக்சு பசார் கடற்கரை போன்ற பன்னாட்டு அங்கீகாரம் இல்லாவிட்டாலும், பல சுற்றுலாப் பயணிகள் கடற்கரையைப் பார்க்க இந்த இடத்திற்கு வருகிறார்கள்.  இதுதவிர பல சுற்றுலா இடங்கள் இங்குள்ளன -

* குவாக்காடா தேசியப் பூங்கா
* குவாக்காடா எக்கோபார்க்
* பட்ரா காடு
* குவாக்காட்டாவின் கிணறு
* சிமா புத்த மடாலயம்
* கெரனிபாராவின் இரக்கைன் குடியேற்றம்
* அலிபூர் துறைமுகம்
* மிசுரிபாரா புத்த மடாலயம்
* கங்காமதி காடு

## காட்சியகம்

படிமம்:Kuakata Sea Beach.JPG|குவாக்காடா கடற்கரை
படிமம்:Cyclone signal 7 Kuakata Sea Beach Patuakhali Bangladesh (2).JPG|கடற்கரை
படிமம்:Mangrove Forest in Kuakata Sea Beach Patuakhali Bangladesh (5).JPG|மாங்குரோவ் காடு
படிமம்:Kuakata sea beach(east side).jpeg| அதிகாலையில் குவாக்காடா


## மேற்கோள்கள்

## புற இணைப்புகள்

* Kuakata Travel Guide 

பகுப்பு:வங்காளதேசம்
மினி

***மினி*** (*Mini-frog*) என்பது சிறிய கூர்வாய்த் தவளை சிற்றினமாகும். இவை தென்கிழக்கு மடகாசுகரில் மட்டுமே காணப்படும் அகணிய உயிரி ஆகும். இவை தாழ் நிலக் காடுகளில் இலைக் குப்பைகளுக்கு மத்தியில் வாழ்கின்றன. மூன்று சிற்றினங்கள் இந்தப் பேரினத்தின் கீழ் அறிவியல் ரீதியாக 2019-ல் விவரிக்கப்பட்டுள்ளன. இவை பன்னாட்டு இயற்கைப் பாதுகாப்புச் சங்கத்தினால் இன்னும் மதிப்பிடப்படவில்லை என்றாலும், இவை மிகச் சிறிய வரம்புகளைக் கொண்டுள்ளன. இவற்றில் இரண்டு மிக அருகிய இனம் உள்ளன. *மினி ஏச்சர்* சிற்றினம் குறித்ததரவுகள் போதாது என்று பரிந்துரைக்கப்பட்டுள்ளது.

இவை சுமார் 8 முதல் 11.5 மி.மீ நீளமுடையது. *மினி மம்* மற்றும் *மினி இசுயுள்* உலகின் மிகச்சிறிய தவளை ஆகும். இப்பேரினத்தில் மிகவும் பெரிய தவளை *மினி ஏச்சர்* மட்டுமே. இது 15 மி.மீ. நீளமுடையது. இவற்றை முன்பு மடகாசுகரில் உள்ள சிறிய தவளைப் பேரினமான *இசுடம்ப்பியா* உடன் ஒற்றுமைப்படுத்திக் குழப்பமடைந்தனர். இவை அனைத்தும் பழுப்பு நிறத் தவளைகளுடன் உருமறைப்பு கொள்கின்றன.

## சிற்றினங்கள்
*மினி* பேரினத்தில் தற்போது 3 சிற்றினங்கள் உள்ளன. அவை:

* *மினி ஏச்சர் <small>செர்சு</small>* மற்றும் பலர்., 2019
* *மினி மம்* *<small>செர்சு</small>* மற்றும் பலர்., 2019
* *மினி இசுகுல்* *<small>செர்சு</small>* மற்றும் பலர்., 2019

## மேற்கோள்கள்

பகுப்பு:தவளைகள்
இரு பெண்கள் (பண்டைய எகிப்து)

**இரு பெண்கள்** ,  மேல் எகிப்து மற்றும் கீழ் எகிப்துக்கான பெண் காவல் தெய்வங்களான நெக்பெத் மற்றும்  வத்செத்ஐ குறிக்கும். முதல் வம்சத்தை (கிமு 3100) நிறுவிய மன்னர் நார்மெர் காலத்தில் தெற்கு எகிப்து மற்றும் வடக்கு எகிப்தை ஒன்றிணைத்து ஆட்சி செய்தார். அது முதல் இவ்விரு பெண் தெய்வங்களை பண்டைய எகிப்தின் காவல் தெய்வங்களாக  பண்டைய எகிப்திய அரசமரபினரும், மக்களும் தொடர்ந்து  வழிபட்டனர்.

இவ்விரு பெண் தெய்வங்களின் உருவங்கள் மற்றும் சிலைகள் ஒன்றாக  நிறுவி வழிபட்டனர்.  இவ்விரு பெண் தெய்வங்கள் பண்டைய எகிப்தில் சட்டங்களின் மாட்சிமைக்கும், ஆட்சியாளர்களின் பாதுகாப்பிற்கும், நாட்டின் அமைதிக்கும் பொறுப்பானர்கள்.

## இதனையும் காண்க
* பண்டைய எகிப்தியக் கடவுள்கள்
## அடிக்குறிப்புகள்

## மேற்கோள்கள்
*
*
*
*
*
*

## வெளி இணைப்புகள்

* The Two Ladies
* The Royal Titulary 

பகுப்பு:பண்டைய எகிப்து
பகுப்பு:எகிப்தியக் கடவுள்கள்
பகுப்பு:எகிப்திய தொன்மவியல்
கி. கு. கிண்டே

**கிருஷ்ணா குண்டோபந்த் கிண்டே**, (கே.ஜி. கிண்டே) (*K. G. Ginde*) (26 திசம்பர் 1925 &ndash; 13 சூலை 1994) என்று அழைக்கப்படும் இவர் ஓர் இந்துஸ்தானி இசைப் பாடகரும் ஆசிரியரும் ஆவார். இவருடைய குரு எஸ்.என். ரத்தன்சங்கர் இவர் மேல் மிகப்பெரிய செல்வாக்கு செலுத்தினார்.

## சுயசரிதை
9 குழந்தைகளில் 8வது குழந்தையாக இருந்ததால், குடும்ப உறுப்பினர்கள் மற்றும் நெருங்கிய நண்பர்களால் "சோட்டு" (சிறியவர்) என்று அழைக்கப்பட்ட கிண்டே, பெல்காமுக்கு அருகிலுள்ள பைல்ஹோங்கலில் திசம்பர் 26, 1925 இல் பிறந்தார். இவருக்கு 11 வயதாக இருந்தபோது, இவர் இலக்னோக்குச் சென்று, இசை அறிஞர் எஸ்.என். ரத்தன்சங்கரிடம் இசைப் பயிற்சியைத் தொடங்கினார்.

பாரதிய வித்யா பவனில் ஆசிரியராகப் பணிபுரிய 1951 இல் மும்பைக்குச் சென்றார். 1962ல் வல்லப சங்கீத் வித்யாலயாவின் முதல்வரானார்.

இவரது அறுபதாவது பிறந்தநாளில், பீம்சென் ஜோஷி, குமார் கந்தர்வன், , புருசோத்தம் லட்சுமண் தேசுபாண்டே உள்ளிட்ட இந்துஸ்தானி இசைக் கலைஞர்கள் கலந்து கொண்டனர்.
## இறப்பு
சூலை 13, 1994 அன்று தனது 68 வயதில் கொல்கத்தாவில் மாரடைப்பால் இறந்தார்.

## சான்றுகள்

* http://www.chembur.com/anecdotes/ginde.htm

பகுப்பு:பெளகாவி மாவட்ட மக்கள்
பகுப்பு:இந்திய இசையியலாளர்கள்
பகுப்பு:1994 இறப்புகள்
பகுப்பு:1925 பிறப்புகள்
2022 கராச்சி தீ விபத்து

**2022 கராச்சி தீ விபத்து** (*2022 Karachi fire*) பாக்கித்தான் நாட்டின் கராச்சி நகரையடுத்த அசீசு பட்டி பார்க் அருகில்  ஏற்பட்டது. இவ்விபத்து காரணமாக 440 இருசக்கர வாகனங்கள், கார்கள் மற்றும் இதர வாகனங்கள் தீயில் எரிந்து சேதம் அடைந்தன. தீயை அணைக்கும் பணியில் ஆறு தீ அணைப்பு வாகனங்கள் ஈடுபடுத்தப்பட்டன.

முதலில் புதர்களில் தீ பரவியது. ஆனால் விரைவில் நசரத் எனப்படும் வழக்குச் சொத்து அல்லது திருடப்பட்ட வாகனங்கள் நிறுத்திவைக்கும் இடம் வரை பற்றி எரிந்தது. தேவைப்படும் போது நீதிமன்றத்தில் சமர்ப்பிக்கப்படும் வகையில் இங்கு நிறுத்தி வைக்கப்பட்டிருந்த பல கார்களும் பிற வாகனங்களும் இத்தீயில் சேதமடைந்தன. உயிர் சேதம் ஏதும் ஏற்படவில்லை. 

தீ விபத்து ஏற்பட்ட 15 நிமிடங்களில் தீ அணைப்பு துறை, காவல் துறை அதிகாரிகள் சம்பவ இடத்திற்கு விரைந்தனர்.  தீ முழுவதுமாக கட்டுப்படுத்தப்பட்டது. தீ மேலும் பரவாமல் தடுக்கப்பட்டது. நகரத்தில் இருந்த குடியிருப்புகள் பாதுகாப்பாக காக்கப்பட்டன. 
## மேற்கோள்கள்

பகுப்பு:2022 விபத்துகள்
பகுப்பு:பாக்கித்தானில் தீ விபத்துகள்
கருந்தொண்டை தேன்சிட்டு

**கருந்தொண்டை தேன்சிட்டு** (*Black-throated sunbird*)(*ஏதோபைகா சத்துராட்டா*) என்பது நெக்டரினிடே குடும்பத்தின் ஒரு பறவை சிற்றினமாகும்.

இது இந்தியத் துணைக்கண்டம் மற்றும் தென்கிழக்காசியாவின் அருகிலுள்ள பகுதிகள், வங்களாதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது.

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

## வெளி இணைப்புகள்
* 

பகுப்பு:வடகிழக்கு இந்தியப் பறவைகள்
பகுப்பு:தேன்சிட்டு
அபோ தேன்சிட்டு

**அபோ தேன்சிட்டு** (*Apo Sunbird*)(*ஏதோபைகா போல்தோனி*) என்பது நெக்டரினிடே என்ற பறவை குடும்பத்தில் உள்ள பறவை சிற்றினமாகும். இது பிலிப்பீன்சில் உள்ள மிண்டனாவோ தீவில் மட்டுமே காணப்படும் அகணிய உயிரி.

இதன் இயற்கையான வாழ்விடம் வெப்பமண்டல ஈரமான மலைக் காடுகள் ஆகும். இந்தச் சிற்றினம் பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் என்று பட்டியலிடப்பட்டுள்ளது. இது வாழ்விட இழப்பால் அச்சுறுத்தப்படவில்லை. இதன் சிறிய வாழிட வரம்பில் பொதுவானதாக உள்ளது.

## வகைப்பாட்டியல்
அபோ தேன்சிட்டு 1905ஆம் ஆண்டு அமெரிக்க பறவையியலாளர் எட்கர் அலெக்சாண்டர் மெர்ன்சால் பிலிப்பைன்சீன் மிண்டனாவோ தீவில் உள்ள அபோ மலையிலிருந்து சேகரிக்கப்பட்ட மாதிரிகளிலிருந்து முறையாக விவரிக்கப்பட்டது. இவர் இதற்கு *ஏதோபைகா போல்தோனி* எனப் பெயரிட்டார்.

இச்சிற்றினத்தின் கீழ் மூன்று துணையினங்கள் அங்கீகரிக்கப்பட்டுள்ளன:

* *ஏ. போ. மலிண்டாங்கென்சிசு* ராண்ட் & ரபோர், 1957 - மேற்கு மிண்டனாவோ
* *ஏ. போ.* போல்தோனி *மெர்ன்சு*, 1905 - கிழக்கு-மத்திய, கிழக்கு மிண்டனாவோ
* *ஏ. போ. தபோலி* கென்னடி, ஆர். எசு. கோன்சலேசு & மிராண்டா, 1997 - தெற்கு மிண்டனாவோ

## மேற்கோள்கள்

பகுப்பு:தேன்சிட்டு
தெம்மினிக் தேன்சிட்டு

**தெம்மினிக் தேன்சிட்டு** (*Temminck's sunbird*)(*ஏதோபைகா தெம்மினிக்கி*) என்பது தேன்சிட்டு பறவை சிற்றினமாகும். இது கடல் மட்டத்திலிருந்து சுமார் சுமார் 1800 மீ உயரம் வரை காணப்படுகிறது. இத்தேன்சிட்டு போர்னியோ, சுமாத்திரா, மலேசியா மற்றும் தென்மேற்கு தாய்லாந்தில் வெப்பமண்டல ஈரமான மலைக்காடுகளில் காணப்படுகிறது.

இந்த பறவையின் பொதுவான பெயர் மற்றும் இலத்தீன் இருசொல் டச்சு பிரபு மற்றும் விலங்கியல் வல்லுநரான கோயன்ராட் ஜேக்கப் தெம்மினிக்கை நினைவுபடுத்துகிறது.
[இடது|thumb| பெண் - தோய் ஆங் காங் மலை - [தாய்லாந்து.]]
இது சாவகம் தேன்சிட்டு, *ஏத்தோபிகா மிசுடகாலிசு* துணையினமாகக் கருதப்படுகிறது.

தெம்மினிக்கின் தேன்சிட்டின் உடல் நீளமானது பெண் பறவையில் 10 செ.மீட்டராகவும் ஆண் பறவையில் 12.5 செ.மீட்டராகவும் உள்ளது. கருஞ்சிவப்பு நிறத்தில் நீண்ட வாலும், சாம்பல் நிற வயிறும், பின்புறம் மற்றும் வால் இடையே மஞ்சள் மற்றும் ஊதா பட்டைகளும் தலையில் அலகிலிருந்து வெளிப்படும் நான்கு ஊதா பட்டைகளும் காணப்படுகின்றன. இறக்கை மற்றும் வால் இறகுகள் செம்பழுப்பு விளிம்புகளைக் கொண்டுள்ளது. பெண் பறவையில் இது ஐரோப்பிய இடலை நிறத்தில் கவர்ச்சியின்றி காணப்படும். வால் இறகுகள் செம்பழுப்பு விளிம்புகளுடன் காணப்படும்.

## மேற்கோள்கள்

* ராப்சன், கிரேக்: *தாய்லாந்தின் பறவைகளுக்கான கள வழிகாட்டி*

பகுப்பு:தேன்சிட்டு
பிரிடினியம் குளோரைடு

**பிரிடினியம் குளோரைடு** (*Pyridinium chloride*) என்பது C5H5NHCl. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  
## தயாரிப்பு
டை எத்தில் ஈதரில் கரைந்துள்ள பிரிடினில் ஐதரசன் குளோரைடு
வாயுவைச் செலுத்தி பிரிடினியம் குளோரைடு தயாரிக்கப்படுகிறது. 
:C5H5N + HCl -> C5H6N+Cl-  v

பிரிடினியம் அயனி ஒன்றை கொண்டிருக்கும் பிரிடினியம் குளோரைடு தோராயமாக 5 காடித்தன்மை எண்  மதிப்பைக்  கொண்டுள்ளது. வழக்கமான அமீன்களை விட இது சற்று அதிக அமிலத்தன்மை கொண்டது என்பது இம்மதிப்பீட்டின் பொருளாகும். நைட்ரசனின் sp2  கலப்பினச் சேர்க்கையால் இது ஏற்படுகிறது: அமோனியம் நேர்மின் அயனிகளில் உள்ள நைட்ரசன்களை விட பிரிடீனியம் குளோரைடில் உள்ள நைட்ரசன்கள் அதிக மின்னெதிர்ப்பு தன்மை கொண்டுள்ளன. அமோனியாவில் இருக்கும் நைட்ரசன்கள் sp3 கலப்பில் உள்ளன. எனவே அவை அமின்களை விட வலிமையானவையாகவும், எளிதில் காரங்களால் புரோட்டான் நீக்கம் செய்யக்கூடியவையாகவும் உள்ளன.

## மேற்கோள்கள்

பகுப்பு:ஐதரோகுளோரைடுகள்
பகுப்பு:பிரிடினியம் சேர்மங்கள்